Torgeir Rebolledo Pedersen

**Torgeir Rebolledo Pedersen** (født 1949) er en norsk forfatter, dramatiker og arkitekt, bosatt i Oslo.

## Karriere
Pedersen debuterte litterært i 1983 med diktsamlingen *Tidr*.

Han har siden utgitt en rekke diktsamlinger og bøker for barn. For samlingen *Blåveisfra* mottok han Oktoberprisen og Den norske Lyrikklubbens pris. Rebolledo Pedersen har opptrådt med Stuntpoetene og jazzgruppen Søyr, og han har skrevet litterære kabareter og korverk og musikkdramatikk for scene, radio og dukketeater. For librettoen radiooperaen *Alfa og Romeo*, med musikk av Tor Halmrast, fikk han Edvard-prisen i klassen tekst til musikk i 1999, mens programmet med operaen vant Prix Italia i 1998. I 2004 utga Oktober hans *Samlede dikt*. Rebolledo Pedersen ble Norgesmester i slampoesi i 2005. I 2013 ble han tildelt Doblougprisen for hele sitt forfatterskap, og i 2015 ble han nominert til Bjørg Vik-prisen for diktsamlingen *Åstedsblomster*. 

Rebolledo Pedersen er også en aktiv avisdebattant. Rebolledo Pedersen har deltatt i diverse poesifestivaler i Europa og Latin- Amerika, og hans dikt og tekster er representert i diverse norske diktantologier og skolebøker. Enkeltdikt og utvalg av hans dikt er ellers oversatt til bla. a. engelsk, tysk og spansk, og gjengitt i en rekke utenlandske tidsskrifter og antologier. Barneboka hans *Brødrene Zapata* er i 2017 oversatt og utgitt på forlaget Libros para imaginar i Mexico, samt også oversatt til dansk og utgitt i Danmark på forlaget Turbine.

## Bibliografi

### Lyrikk
* *Tidr* &ndash; dikt (1983)
* *Gule sko. Gå med løvet* &ndash; dikt (1985)
* *Pube* &ndash; dikt (1987)
* *Landskapets hengsler* &ndash; dikt (1988)
* *Stråmann* &ndash; lyrikk (1990)
* *Han som elsket verden* &ndash; dikt (1993)
* *I krig og kjærlighet er ennå mye ugjort* &ndash; dikt (1995)
* Med kjøtt og kjærlighet (1997)
* Verdner Gud engang ga ut &ndash; dikt (1997)
* Dikt i utvalg &ndash; dikt (1997)
* *Verdner Gud engang ga ut* &ndash; dikt (1996)
* *Blåveisfra* &ndash; dikt (1998)
* *Regnestykke for en sky* &ndash; dikt (2000)
* *Ferdskriver* &ndash; dikt (2002)
* *Geitehjerte* &ndash; dikt (2006) 
* *Min fars tegnemaskin* &ndash; dikt (2008)
* *Erfaring og forsvinning* &ndash; dikt (2010)
* *Åstedsblomster -* dikt (2015)
* *Dikt og udikt* &ndash; lyrikk for barn og ungdom, Cappelen Damm (2016)
* Sauesankertanker &ndash; dikt (2018)

### Dramatikk
* *Forglemmegei*, familiedrama, Det Åpne Teater (1994)
* *Til værelse*, musikkdramatikk, komponist Tor Halmrast (1996)
* *Askeladden og de gode hjelperne*, figurteater, Riksteatret (1996 og 1997)
* *Pallatum durum*, musikkdramatikk, Rikskonsertene 1996 og 1997
* *Alfa og Romeo*, musikkdramatikk/opera for radio, NRK P2 (1998)
* *Lille Baluba og Storeba Tuba*, figurteater for barn (2002)
* *Brecht i vår tid*, musikkdramatisk verk, Det åpne Teater (2002)
* *Se opp i soppskogen*, (2006)
* *Khairos*, helaftens opera, komponist Knut Vaage i samarbeid med Den norske Operas satsing på ny norsk musikkdramatikk, urpremiere 10. mai 2013

### Barnebok
* *God natt lille abbor*, billedbok, illustrert av Leandro Cassiano (2006)
* *Lammet som ikke ville bli lår,* illustrert av Per Dybvig (2010)
* *Dattera som datt ut av et vindu,* illustrert av Per Dybvig (2010)
* *Brødrene Zapata,* illustrert av Lilian Brøgger (2014)

### CD

* Med kjøtt og kjærlighet &ndash;  cd med Søyr (1997)
* 9 sanger for en dødfødt katt &ndash; cd med Gunnar Germeten (1997)
* Alfa & Romeo &ndash; cd med Tor Halmrast (2000)
* Kloden er en snurrebass som snurrer oss &ndash; cd med Kvitretten (2002)
* Små sanger mest i det blå &ndash; cd med Eldbjørg Raknes (2005)

## Priser og utmerkelser
* Prix Italia 1998 for musikkdrama/radioprosjektet *Alfa og Romeo*
* Oktoberprisen 1998
* Den norske lyrikklubbens pris 1998
* Edvard-prisen 1998 i klassen tekst til musikk for *Alfa og Romeo*
* Kardemommestipendiet 2009
* Doblougprisen 

## Referanser


## Kilder
*Presentasjon av Torgeir Rebolledo Pedersen i Forfatterkatalogen på Forfattersentrums nettsider

## Eksterne lenker
* 
*  Torgeir Rebolledo Pedersen - Store norske leksikon
*  Torgeir Rebolledo Pedersen  hos Norske Dramatikeres Forbund
*  Hanne Bramnes: ''Sønn og elsker'' - Klassekampen 22. november 2007